Ένωση Βιβλιοθηκών της Σρι Λάνκα

Η Ένωση Βιβλιοθηκών της Σρι Λάνκα (αγγλ.Sri Lanka Library Association - SLLA) ιδρύθηκε το 1974 και αποτελεί τον οργανισμό, ο οποίος εκπροσωπεί τις βιβλιοθήκες και τους βιβλιοθηκονόμους της Σρι Λάνκα και προωθεί τα συμφέροντα τους.

Σκοπός

Η SLLA μέσα από τη έργο και το γενικό προσανατολισμό της επιδιώκει να αποτελέσει τον οργανισμό εκπροσώπησης των βιβλιοθηκών και των υπηρεσιών πληροφόρησης της Σρι Λάνκα και να συμβάλλει στην ενίσχυση του έργου των βιβλιοθηκονόμων που απασχολούνται επαγγελματικά σε αυτές. Σύμφωνα με την Πράξη, Αρ. 7 του 2004 της Ένωσης Βιβλιοθηκών της Σρι Λάνκα (Sri Lanka Library Association (Incorporation) (Amendment) Act, No. 7 of 2004), οι βασικοί  στόχοι  της SLLA είναι:

Να δημιουργήσει, να διατηρήσει και να προωθήσει τις υπηρεσίες βιβλιοθηκών, τεκμηρίωσης και πληροφόρησης στη Σρι Λάνκα και να αναπτύξει επαγγελματικά πρότυπα για τις υπηρεσίες αυτές.
Να συντονιστεί και να συνεργαστεί με τις αρχές που ασχολούνται με το σχεδιασμό, τον προγραμματισμό και την ανάπτυξη όλων των ειδών των υπηρεσιών των βιβλιοθηκών, τεκμηρίωσης και πληροφόρησης.
Να παρέχει επαγγελματικές συμβουλές και να προωθεί, να διευκολύνει και να συμβάλει στη χρήση των νέων τεχνολογιών στον τομέα των υπηρεσιών βιβλιοθηκών, τεκμηρίωσης και πληροφόρησης.
Να οργανώνει συζητήσεις, συναντήσεις, συνέδρια και σεμινάρια.
Να συμβάλλει στην ανάπτυξη των υπηρεσιών βιβλιοθηκών, τεκμηρίωσης και πληροφόρησης και να ενθαρρύνει και να διευκολύνει τη συμμετοχή των ενδιαφερόμενων.
Να διαφυλάσσει, να προστατεύει και να προωθεί τα δικαιώματα, τα προνόμια, τα συμφέροντα, το κύρος και την ευημερία των βιβλιοθηκονόμων και των επιστημόνων της πληροφόρησης.
Να οργανώνει, να διεξάγει και να ελέγχει την εκπαίδευση και την κατάρτιση των ατόμων που επιθυμούν να εργαστούν ως επαγγελματίες βιβλιοθηκονόμους και επιστήμονες της πληροφόρησης και για το σκοπό αυτό προδιαγράφουν, εγκρίνουν και πιστοποιούν τα κατάλληλα προγράμματα σπουδών.
Να προωθήσει και να διευκολύνει τη μελέτη, τη διδασκαλία και την έρευνα σχετικά με τις υπηρεσίες της βιβλιοθηκονομίας και της επιστήμης της πληροφόρησης.
Να συνεργαστεί και να συντονιστεί με άλλες επιχειρήσεις και ενώσεις τόσο σε εθνικό όσο και σε διεθνές επίπεδο, με αντικείμενα παρόμοια με την ένωση.
Να ενώσει όλους εκείνους που απασχολούνται στις υπηρεσίες βιβλιοθηκών και πληροφόρησης και να προωθήσει τη συνεργασία μεταξύ τους για την προώθηση των βιβλιοθηκών στη Σρι Λάνκα.
Να συλλέξει βιβλιογραφία σχετικά με την Επιστήμη της Πληροφόρησης και της τεκμηρίωσης και να διατηρήσει μια βιβλιοθήκη και ένα κέντρο τεκμηρίωσης
Να θεσπίσει έναν κώδικα δεοντολογίας για τα μέλη της ένωσης και να παρακολουθεί την εφαρμογή αυτού του κώδικα και να προβεί σε όλες τις ενέργειες που προκύπτουν ή συμβάλλουν στην επίτευξη των παραπάνω αντικειμένων.

Μέλη

Η SLLA εκπροσωπεί άτομα και ιδρύματα που δραστηριοποιούνται εντός της βιβλιοθηκονομικής κοινότητας της Σρι Λάνκα. Τα μέλη  της διακρίνονται σε Εταιρικά (Corporate members) και Μη Εταιρικά (Non Corporate Members), εκ των οποίων τα Μέλη διακρίνονται σε Ομότεχνους (Fellows) και Συνεργαζόμενα Μέλη (Associates). Επιπλέον, η SLLA έχει τη δυνατότητα να αποδίδει τιμητική ιδιότητα μέλους σε συνταξιοδοτημένους επαγγελματίες της πληροφόρησης.

Δράση

Μέσα από το σύνολο των δραστηριοτήτων της, η SLLA υποστηρίζει το έργο των βιβλιοθηκών και των βιβλιοθηκονόμων της Σρι Λάνκα. Συγκεκριμένα, παρέχει στα μέλη της εκπαιδευτικά προγράμματα και ενεργεί ως τόπος δημόσιας συζήτησης για σημαντικά και αναδυόμενα ζητήματα του χώρου. Επιπλέον, διεξάγει το Εθνικό Συνέδριο στη Βιβλιοθηκονομία και την Επιστήμη της Πληροφόρησης(National Conference in Library & Information Science - NACLIS) , το οποίο καλύπτει ένα ευρύ φάσμα θεμάτων που εντάσσονται στο βιβλιοθηκονομικό τομέα. Παράλληλα εκπροσωπεί τις βιβλιοθήκες, τους βιβλιοθηκονόμους και τους επαγγελματίες της Πληροφόρησης που δραστηριοποιούνται εντός της Σρι Λάνκα και προωθεί την ανάπτυξη συνεργατικών σχέσεων μεταξύ τους. Επιπρόσθετα, διοργανώνει ποικίλες εκδηλώσεις και εκδίδει ενημερωτικό υλικό, με κύριες δημοσιεύσεις το ετήσιο περιοδικό «Sri Lanka Library Review» και το ενημερωτικό δελτίο «SLLA Newsletter».

Παραπομπές

Βιβλιογραφία
The Sri Lanka Library Association
Sri Lanka Library Association Completes Its 51st Annual General Meeting
Perceptions of LIS education and training in Sri Lanka

Εξωτερικοί σύνδεσμοι
Επίσημη ιστοσελίδα της SLLA 
Περιοδικό της SLLA 
Ενημερωτικό δελτίο της SLLA  

Σρι Λανκα
Πολιτισμός της Σρι Λάνκα